જો તમને પૂછવામાં આવે કે 1981માં આવેલા આ ફિલ્મીગીતના સંગીતકાર કોણ છે તો તમારો જવાબ હશે કે પ્રખ્યાત સંગીતકાર ખય્યામ. 

એ જ સંગીતકાર ખય્યામ જેમણે 1947માં શરૂ થયેલી પોતાની ફિલ્મી કારકિર્દીનાં પ્રથમ પાંચ વર્ષ 'શર્માજી'ના નામે સંગીત પીરસ્યું હતું

ભારતીય સિનેમાના દિગ્ગજ સંગીતકાર મોહમ્મદ ઝહુર ખય્યામ હાશ્મીનું સોમવાર રાતે સાડા નવ વાગ્યે 93 વર્ષની ઉંમરે નિધન થઈ ગયું. 

છેલ્લા કેટલાક સમયથી તેમને શ્વાસ લેવામાં તકલીફ પડી રહી હતી અને મુંબઈના જુહૂમાં તેમની સારવાર ચાલી રહી હતી. 

વડા પ્રધાન નરેન્દ્ર મોદી સહિત ફિલ્મ, કળા, રાજકારણ અને અન્ય ક્ષેત્રો સાથે સંકળાયેલા લોકોએ ખય્યામ સાહેબના નિધન પર શોક વ્યક્ત કર્યો છે અને શ્રદ્ધાંજલિ પાઠવી છે. 

શર્માજી અને વર્માજી 

ખય્યામ સંગીતકાર રહેમાન સાથે મળીને સંગીત આપતા હતા અને આ જોડીનું નામ હતું શર્માજી અને વર્માજી. 

વર્માજી એટલે કે રહેમાન પાકિસ્તાન ચાલ્યા ગતો તો પાછળ રહી ગયા શર્માજી. 

વાત 1952ની છે. શર્માજી કેટલીય ફિલ્મોમાં સંગીત આપી ચૂક્યા હતા અને તેમણે ઝિયા સરહદીની ફિલ્મ 'ફૂટપાથ' પર સંગીત આપવાની તક મળી. 

દિલીપ કુમાર પર ગીત ફિલ્માવાયું હતું. "શામ-એ-ગમ કી કસમ આજ ગમગી હૈં હમ, આ ભી જા, આ ભી જા આજ મેરે સનમ..."

દૂરદર્શનના એક જૂના ઇન્ટરવ્યૂમાં ખય્યામ કહે છે, 

"એક દિવસ વાતોનો સિલસિલો ચાલ્યો તો ઝિયા સરહદીએ પૂછ્યું કે તમારું આખું નામ શું છે? મેં કહ્યું મોહમ્મદ ઝહુર ખય્યામ. તો તેમણે કહ્યું કે અરે તમે ખય્યામ નામ કેમ નથી રાખી લેતા? 

બસ એ જ દિવસથી હું ખય્યામ બની ગયો." 

આ જ ખય્યામે 'કભી-કભી', 'બાઝાર', 'ઉમરાવજાન', 'રઝીયા સુલતાન' જેવી ફિલ્મોમાં ઉત્તમોત્તમ સંગીત આપ્યું. 

અભિનેતા બનવાની ચાહ 

18 ફેબ્રુઆરી 1927માં જન્મેલા ખય્યામના પરિવારને ફિલ્મો સાથે દૂરદૂર સુધી કોઈ સંબંધ નહોતો. તેમના પરિવારમાં કોઈ ઇમામ હતું તો કોઈ મુજાવર. 

જોકે, એ વખતના કેટલાય યુવકોની જેમ ખય્યામ પર પણ કે.એલ. સહેગલનો નશો હતો. તેઓ એમની માફક ગાયક અને ઍક્ટર બનવા માગતા હતા. 

બસ, એટલે જ તેઓ નાની ઉંમરે ઘરેથી ભાગીને દિલ્હીમાં કાકા પાસે પહોંચી ગયા. 

ઘરે તો ભારે વાંધો ઊઠ્યો પણ બાદમાં પ્રખ્યાત સંગીતકાર પંડિત હુશનલાલ-ભગતરામ પાસેથી તેમણે સંગીત શીખવું એવું નક્કી કરાયું. 

થોડા સમય સુધી સંગીત શીખ્યું પણ બાદમાં તેઓ જુવાનીના નશામાં પોતાના નસીબને અજમાવવા મુંબઈ દોડી ગયા. જોકે, અહીં તેમને અહેસાસ થયો કે તેમણે હજુ ઘણું શીખવાનું બાકી છે. 

સંગીત... \n\nમને ઉપરના લેખ માટે સારું શીર્ષક આપો.
ખય્યામ : 'ઉમરાવ જાન'માં પ્રાણ પૂરનારા સંગીતકાર 'શર્માજી'ની વિદાય